Okresná prokuratúra Bratislava I 
Kvetná 13, 820 05 Bratislava 2,

Sp. zn. : 1 Pv 49/15/1101	Bratislava I, 28.4.2015
EEČ : 2-8-271-2015

U Z N E S E N I E

Trestná vec:	obvinený XXXXX a spol. 
Prečin:	

Rozhodol: 	prokurátorka Okresnej prokuratúry Bratislava I
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
4.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
5.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
6.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
02. 11. 2007 v čase okolo 23:45 hodiny, v Bratislave na Špitálskej a Mariánskej ulici, obvinení fyzicky napadli poškodených XXXXX XXXXX XXXXX a XXXXX a to takým spôsobom, že obvinený ml. XXXXX fyzicky napadol poškodeného XXXXX ktorého udrel päsťou do hlavy, obvinený ml. XXXXX udrel do tváre ďalšieho z poškodených, ktorý spadol na zem, do bitky sa aktívne zapojili obvinení ml. XXXXX, XXXXX, XXXXX, XXXXX a ďalší doposiaľ nestotožnení páchatelia, pričom poškodeného XXXXX XXXXX XXXXX a XXXXX udierali intenzívne päsťami do rôznych častí tela, najmä hlavy a to aj keď ležali na zemi a po skončení potýčky obvinený XXXXX opakovane kopal do celého tela do jedného z poškodených ležiaceho na zemi, pričom týmto spoločným konaním poškodeným spôsobili tieto zranennia: XXXXX XXXXX zlomeninu nosa (prasknutie kosti) bez posunu úlomkov a mnohopočetné pohmoždeniny hlavy a tváre, ktoré si vyžiadali liečenie do  7 dní, XXXXX XXXXX XXXXX otras mozgu a mnohopočetné pomliaždeniny hlavy tváre, ktoré si vyžiadali liečenie do 14 dní a XXXXX spôsobili bezvedomie a drobné povrchové zranenia, ktoré si vyžiadali kľudový režim do dvoch dní,  

lebo  je nepochybné, že skutok nespáchal obvinený

Odôvodnenie:
V predmetnej veci bolo začaté trestné stíhanie povereným príslušníkom OR PZ Bratislava I, Obvodného oddelenia PZ Bratislava Staré Mesto - stred uznesením číslo ORP-3744/3-OSV-B1-2007 z 03. 11. 2007 vo veci prečinu výtržníctva spolupáchateľstvom podľa  § 20, § 364 odsek 1 písmeno a ) Trestného zákona. Následne uznesením zo 06. 11. 2007 vzniesol poverený príslušník za tento prečin obvinenie ml. XXXXX, ml. XXXXX, ml. XXXXX, XXXXX, XXXXX a XXXXX a to na vyššie uvedenom skutkovom základe.  
Z dôvodu náležitého zistenia skutkového stavu veci boli vykonané nasledovné procesné úkony: v procesnom postavení obvinených boli vypočutí všetci obvinení, ako svedkovia, poškodení boli vypočutí poškodení XXXXX XXXXX, XXXXX a XXXXX, svedkovia XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, boli vypočutí splnomocnení zástupcovia poškodeného XXXXX, XXXXX  a XXXXX, do konania bol pribratý súdny znalec XXXXX  
Obvinený XXXXX uviedol, že v inkriminovaný deň vôbec nebol na mieste činu, v čase skutku bol doma a spal. Túto skutočnosť mu môže dosvedčiť jeho matka XXXXX, babka XXXXX, sestra XXXXX a mamin priateľ XXXXX. 
Obvinený XXXXX vypovedal, že sa premiestňoval so svojimi priateľmi smerom k Medickej záhrade po skupinách a idúc po Špitálskej započul krik a nadávky. Podišiel bližšie a uvidel ako sa jeho kamráti XXXXX, XXXXX a XXXXX bijú s nejakými asi Arabmi. Priateľom  chcel pomôcť, tak sa do bitky zapojil tiež, ale tak, že ho najprv napadol jeden z tých cuduzincov a tak ho on následne udrel päsťou do tváre. Keď uvidel kamaráta XXXXX na zemi, odtiahol ho odtiaľ preč, potom sa už nikto nebil, len XXXXX kopal do jedného z tých cudzincov. Po ceste domov sa dozvedel od ostatných, že jeden z tých cudzincov rozbil XXXXX o hlavu pohár a tak začal celý incident. 
Obvinený XXXXX uviedol, že do konfliktu sa vôbec nijako nezapojil, lebo na mieste činu vôbec nebol. 
Obvinený ml. XXXXX uviedol, že ako kráčal so skupinkou priateľov po Špitálskej ulici, stretli skupinu 3 až 4 cudzincov, pričom jeden z nich niečo kričal a držal v ruke nejaký pohár, ktorý následne rozbil o hlavu XXXXX. Z tohto vznikol konflikt, pričom napadnutý bol on. Keď spadol na zem, XXXXX ho zodvihol a odišli spolu preč. Nevidel sa biť nikoho zo svojich priateľov. 
Obvinený ml. XXXXX k veci uviedol, že sa stretol s priateľom XXXXX, išli na drink, potom v meste stretli ďalšiu partiu kamarátov zo školy a to XXXXX a ďalších. V OD Tesco si kúpili alkohol a pili ho na Jakubovom námestí v parku. Potom išli v dvoch skupinách po Špitálskej ulici smerom k Medickej záhrade a tam išla oproti nim skupinka asi 3 mužov a jedna žena. Jeden z nich po nich začal niečo po anglicky kričať. Ako sa otočil na kamarátov za ním, zrazu mu ten muž rozbil sklenený pohár o hlavu a zhodil ho na zem. Potom videl ako sa XXXXX a XXXXX s nimi bijú. Aj on udrel jedného z mužov, ale vzápätí on, aj XXXXX a XXXXX odišli preč a už sa nebili. Druhá skupina kamarátov sa vôbec nebila. Zranenie od úderu pohárom mu ošetrila doma mama. 
Obvinený XXXXX uviedol, že išiel v skupine s XXXXX XXXXX, za nimi išli XXXXX, asi XXXXX. XXXXX niečo kričal na XXXXX, pred Sex shopom stáli asi traja Arabi, niečo na nich začali Arabi kričať, nerozumeli im. Videl, že XXXXX sa s jedným z nich hádal a potom uvividel ako jeden z tých mužov rozbil sklenený pohár o hlavu, resp. krk XXXXX Ten muž do neho ešte drgol a XXXXX spadol na zem. XXXXX niekto kopol do tváre a spadol aj on. On chcel len brániť kamarátov. Aj XXXXX sa bil. Videl ako tí muži potom ležali na zemi. Po tomto išli k niekomu na byt. XXXXX mu rozprával, že najprv ho napadol Arab, ktorý mu dal facku, potom sa začali biť vzájomne. Bitka trvala asi 5  minút. Odišli preč keď Arabi ležali na zemi. Bitka nemala rasový motív, pretože polovička jeho kamarátov z partie sú Rómovia, jeden je černoch. V ten večer boli všetci opití, najviac XXXXX, ktorý sa ani nevládal biť.  
Svedok, poškodený XXXXX XXXXX uviedol, že ako v ten večer prechádzal so svojimi priateľmi XXXXX a XXXXX po Špitálskej ulici, zrazu ho napadli dvaja muži, jeden zpredu, druhý zozadu, päsťami ho bili do hlavy. Vedľa neho stál XXXXX. Kúsok ďalej sa XXXXX rozprával s mužom a hovoril mu, aby prestali. Vtedy sa vyrútilo asi 10 až dvadsať mužov a začali ich všetkých fyzicky napádať. Videl, že mali na rukách aj tzv. boxery a reťaze, ktorými ich udierali. Na mieste boli aj iní ľudia, ktorí ich nenapádali. Keď útočníci uvideli policajné majáky, rozutekali sa preč. Kamaráti ležali na zemi, snažil sa im poskytnúť prvú pomoc. Na žiadnom z útočníkov si nešimol žiadne typické symboly a znaky, ktoré mávajú extrémisti. Útok sa odohral v tichosti, nikto nič nevykrikoval. Mal reznú ranu na pravej ruke, pomliaždeniny tváre a zlomený nos, bez posunu. Predpokladaná liečba jeho zranení je viac ako 7 dní.
Svedok, poškodený XXXXX vypovedal, že študuje na Lekárskej fakulte  UK tak ako jeho ostatní priatelia, s ktorými v ten večer sa boli zabaviť v meste. V ostatnom vypovedal zhodne ako svedok  XXXXX XXXXX. Uviedol, že stratil pri útoku vedomie. Keď sa prebral, krvácal z nosa, uší aj očí. Nevedel sa ani postaviť. Preplazil sa štvornožky k XXXXX ktorý ležal v bezvedomí. Zbrane si u útočníkov nevšimol. Tí dvaja, ktorí bezdôvodne napadli XXXXX, prišli k nemu bez varovania a napadli ho bez slov. Chcel ich len rozdeliť a tak bol napadnutý aj on ďalšou skupinou 15 alebo 20 ľudí. Udialo sa to celé rýchlo. 
Svedok, poškodený XXXXX vypovedal, že ako kráčal po Špitálskej, pred ním išiel XXXXX, za ním išiel XXXXX. Zrazu pred ním stáli traja muži, ktorí ho bez slov napadli smerom na hlavu a stratil vedomie. Tesne pred tým si stihol ešte všimnúť, že nejaké osoby napádali XXXXX. Prebral sa až v Ružinove v sanitke. 
Svedkyňa XXXXX vypovedala, že ako kráčala s XXXXX, za nimi kráčali ostatní priatelia, s ktorými chceli ísť do podniku Sparx. Zrazu si všimla, že XXXXX vedľa nej už nie je. Otočila sa dozadu a uvidela svojich priateľov na zemi a okolo veľa ľudí, ktorí im chceli pomôcť. Útočníkov už nebolo. Asi museli rýchlo a potichu prísť, zaútočiť a utiecť. XXXXX boli zbití a krvaví. Išli na pomoc XXXXX. Ona kričala o pomoc. Nikoho si nevšimla kto by ich cestou sledoval. Bola šokovaná, že sa na Slovensku také niečo môže stať. 
Svedok XXXXX uviedol, že o skutku sa dozvedel až na polícii. Nič o ňom nevie, nebol pri ňom. 
Svedok XXXXX vypovedal, že v momente keď chcel ísť za XXXXX, XXXXX, uvidel ich ako sa bijú s nejakými tromi mužmi. Videl ako jeden z tých cudzích mužov XXXXX rozbil o hlavu pohár. XXXXX spadol na zem, jeden muž tmavšej pleti udrel XXXXX ktorý spadol na zem. Úder dostal aj XXXXX, ktorý sa tam rozbehol a preto sa XXXXX začal biť. XXXXX potom zodvihol zo zeme XXXXX a a všetci štyria utekali smerom ku KR PZ. Tí cudzí muži tam zostali, stáli na nohách len dvaja. Bitka určite nemala rasový charakter, lebo XXXXX, XXXXX aj XXXXX sú Rómovia. XXXXX, XXXXX aj XXXXX boli opití, lebo mali pri sebe celý večer tri fľaše alkoholu a popíjali. 
Svedok XXXXX vypovedal, že tiež v ten večer bol s priateľmi vonku, pili alkohol a bol opitý. Na Špitálskej videl sa biť XXXXX a ešte niekoho z jeho známych, no už nevie kto to bol, lebo bol opitý. Bolo tam aj veľa zvedavcov.   
Svedkyňa XXXXX uviedla, že syn XXXXX mal rozbitú hlavu, na hlave a krku mal asi 6 cm ranu, ktorú mu ošetrila. Na otázku od čoho to má jej povedal, že ho v meste udrel jeden Arab pohárom, keď kráčali s kamarátmi opití po meste. Boli hluční a jeden z partie tiež opitých Arabov ho udrel. Na to spadol na zem a jeho kamaráti sa začali biť s tými, čo ho udreli. 
Svedok XXXXX uviedol, že su skutku sa nevie vyjadriť, lebo pri ňom nebol. 
Svedkyne XXXXX a XXXXX potvrdili na inkriminovaný čas alibi obvinenému XXXXX, ktorý mal byť údajne v čase skutku doma a spať. 
Svedkovia XXXXX, XXXXX a XXXXX k veci nič bližšie neuviedli. Ide o policajtov, ktorí vyťažovali podozrivých ku skutku.  
Svedok XXXXX sa ku skutku ako takému nevedel vyjadriť. Uviedol len, že sa o ňom od chlapcov dozvedel až na druhý deň a bolo mu povedané, že bitka vznikla kvôli tomu, že jeden z Arabov rozbil XXXXX o hlavu sklenený pohár. 
Svedok XXXXX sa ku skutku ako takému nevedel vyjadriť, dozvedel sa o ňom až z novín.
Svedok XXXXX uviedol, že bol so svojimi priateľmi v meste sa zabávať, pričom on sa s priateľom XXXXX dohodli, že pôjdu na diskotéku do Charlies Pubu. Ďalšia skupinka kamarátov sa odpojila a išla smerom na Špitálsku, niektorí išli smerom k Tescu. Keď chceli vojsť na diskotéku, počuli akoby sa niečo rozbilo. Pozreli sa čo sa deje a uvideli pri stĺpoch MPSVa R, že tá skupina, ktorá sa oddelila a išla smerom na Špitálsku sa bije. Oni však nešli bližšie. Bolo tam veľa pozerajúcich sa ľudí, niekto zakričal, aby sa zavolala polícia. On radšej išiel na diskotéku. 
Splnomocnený zástupca poškodeného XXXXX, XXXXX, uviedol, že na poškodeného bol kontaktovaný organizáciou Ľudia proti rasizmu. Jeho predchádzajúca zástupkyňa bola XXXXX z tejto organizácie. Chcel sa s poškodeným stretnúť, no tento nikdy neprišiel ani na jeden stretnutie. Poškodený nemal záujem spolupracovať. Končil štúdium na vysokej škole a na Slovensku nechcel zostať. XXXXX mu povedala, že sa s poškodenými stretla a títo jej povedali, že nemajú záujem vôbec spolupracovať s políciou na objasnení veci. Poškodenému teda z dôvodu jeho nezáujmu a nespolupráce vypovedal aj plnú moc. 
Svedkyňa XXXXX k veci uviedla, že pracovala v občianskom združení Ľudia proti rasizmu. Dostala informáciu o útoku na zahraničných študentov z Lýbie, Grécka a Dubaja. Stretla XXXXX, ten jej porozprával ako sa to stalo. V nemocnici navštívila ja toho z Grécka, ponúkla mu zastupovanie, no on povedal, že si to rozmyslí. Potom sa všetci stretli, Grék jej povedal, že sa bojí a nechce s tým už nič mať. Ten z Dubaja jej zatelefonoval a potvrdil jej to isté čo jej povedali tí ostatní. Poškodení mali pred štátnicami, preto s nimi už nekomunikovali a vypínali si telefóny. Po nej prevzal vec XXXXX, lebo ona zo združenia odišla.    
XXXXX súdny znalec, vyhodnotil zranenia poškodených XXXXX a XXXXX zo zdravotného hľadiska ako ľahké, ktoré nezanechajú trvalé následky. Potvrdil mnohopočetné údery päsťami a kopancami. Útok proti telesnej integrite poškodený vyhodnotil ako intenzívny, pretože XXXXX bol zlomený nos a XXXXX bol spôsobený otras mozgu. Okrem toho boli obom spôsobené mnohopočetné pomliaždeniny na hlave a tvári. Celkovú objektívne potrebnú dobu liečenia posúdil do 14 dní.  
Preskúmaním kompletného vyšetrovacieho spisu a následným vyhodnotením zadovážených dôkazov v prípravnom konaní jednotlivo aj v ich súhrne som dospela k záveru, že sa žiaľ nepodarilo  dostatočne preukázať skutkový dej tak, aby bolo možné vyšetrovanie ukončiť podaním obžaloby na obvinených. Pre nespoluprácu svedkov, poškodených, ktorí sú občanmi iných štátov a ktorí na Slovensku nežijú, len tu študovali a zo Slovenska po skončení štúdia odišli, nebolo možné skutkový stav veci objasniť, pretože poškodení odmietli viac s orgánmi činnými v trestnom konaní spolupracovať. Nepodarilo sa ich predvolať k ďalším nevyhnutným úkonom prípravného konania, nepodarilo sa ich po vznesení obvinenia obvineným procesným spôsobom vypočuť ani vykonať konfrontácie s obvinenými, aby sa odstránili nezrovnalosti medzi ich výpoveďami. Poškodení odmietli aj pomoc zástupcov občianskeho združenia Ľudia proti rasizmu, ktorí im ponúkli svoju právnu pomoc. Doteraz sa preto jednoznačne nepotvrdilo, kto vyprovokoval a začal predmetný incident, kto ako prvý a na koho zaútočil, kto všetko sa bil s úmyslom útočiť, kto sa len bránil, kto sa len prizeral a kto komu prípadne len pomáhal. Nepodarilo sa celkom jednoznačne zistiť ani motív konania útočníkov. Vypočutí obvinení a svedkovia, priatelia obvinených, boli v čase skutku pod vplyvom alkoholu, niektorí viac, niektorí menej, časť z nich bola pod jeho vplyvom do značnej miery.  Ich výpovede sú neúplné, neumožňujú o priebehu skutku vytvoriť ucelený obraz a už vonkoncom nie o skutočnej príčine vzniknuvšieho incidentu. Navyše niektorí svedkovia, ale i obvinení samotní, nechceli svojimi výpoveďami priťažiť svojim priateľom či sebe samým, preto výpovede niektorých z nich sú zrejme účelové a zámerne skreslené či neúplné. Z týchto dôvodov, najmä však pre nespoluprácu poškodených, nie je možné obvinených ďalej trestne stíhať a postaviť ich pred súd, pretože skutkový stav už nie je možné nijako objektívne zistiť.  
Na základe vyššie uvedeného je teda možné konštatovať, že obvinení  ml. XXXXX, ml. XXXXX, ml. XXXXX, XXXXX, XXXXX a XXXXX sa skutku, ktorý sa im kladie za vinu, nedopustili a preto, z dôvodu dôkaznej núdze, bolo potrebné rozhodnúť spôsobom ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Eva Pažitná
prokurátorka